...3: Jeshi la Kujenga Taifa Makutupora - Dodoma.

Familia

Rais John Magufuli ana mke mmoja na watoto saba.

Uchambuzi wa Marcus Mpangala

Mafanikio na changamoto ndani ya miaka mitano ya Rais Magufuli

Ngwe ya kwanza ya miaka mitano (2015-2020) ya Dkt.John Magufuli imefika tamati, lakini ameteuliwa tena na chama tawala CCM kuwania nafasi hiyo kipindi cha pili (2020-2025) huku kukiwa na taswira chanya na hasi katika uongozi wake kuelekea uchaguzi mkuu wa urais,ubunge na udiwani utakaofanyika Oktob... Andika makala iliyosalia:
ilipoondoka madarakani mwaka 1984 haikukamilisha. Serikali ya awamu ya tatu ya Rais Mkapa ilihamisha wizara ya kilimo na ushirika jijini Dodoma lakini haikudumu huko, baadaye zilirejeshwa Dar es salaam.

Aidha, uamuzi wa kutekeleza mpango wa mradi wa umeme wa Bonde la Mto Rufiji nao umetajwa kuwa ni mafanikio kwa serikali hiyo. Mradi huo umesuasua kwa miaka mingi, pamoja na kukumbana na changamoto wana mazingira lakini rais huyo ameshikilia msimamo wa serikali yake kujenga mradi wa umeme na ndiyo siri ya awamu ya tano.

Miradi ya kiuchumi: Mosi, sera ya viwanda SIDP (Sustainable Industrial Development Policy) ya mwaka 1996 inabainisha kuwa Tanzania hadi mwaka 2015 ilitakiwa kuwa na viwanda vya kati.

Sera hiyo ilipitishwa na serikali ya awamu ya tatu ya serikali ya rais Benjamin Mkapa na waziri wa viwanda na biashara wa wakati huo alikuwa Dkt. Abdallah Kigoda. Hata hivyo sera ya viwanda imepigiwa upatu na serikali ya awamu ya tano tangu kuingia madarakani. Serikali imefanya jitihada kuvutia wawekezaji na kusisitiza ujenzi wa viwanda kwa wadau mbalimbali wa uzalisha,biashara na uchumi.

Pili, kuanzishwa vitambulisho vya machinga; Mwaka 2003 Profesa Hernando de Soto aliyekuwa mshauri wa serikali ya awamu ya tatu ya rais Benjamin Mkapa alipendekeza serikalini kuanzishwa mpango wa MKURABITA, ambapo aliainisha umuhimu wa kurasimisha biashara zisizo rasmi mfano Mama Lishe,saluni,wamachinga na wafanyabiashara wengine wenye mitaji ya chini milioni moja.

Serikali ya awamu ya tano imetumia mpango huo vizuri na kupata mafanikio kwa kusajili vijana wengi waliojihusisha na biashara ya umachinga. Uongozi wake umerasimisha shughuli za wamachinga na Mama Lishe, pamoja na wajasiriamali wadogo kwa kutengeneza vitambulisho vya kuwatambua. Kundi hili linatajwa na wataalamu wa uchumi na siasa kwamba limebeba matumaini ya CCM kupata kura za ushindi katika uchaguzi ujao.

Tatu, ununuzi wa ndege;

 Kwa mujibu wa Ilani ya CCM ya 2015-2020 imeelezea suala la matengenezo ya viwanja na kufufua Shirika la Ndege (ATCL). Jumla ya ndege...